Ընթերցասիրաց ընկերություն

Ընթերցասիրաց ընկերություն, հիմնվել է 1896 թվականին, Կահիրեում՝ հայ պանդուխտ երիտասարդների նախաձեռնությամբ։ 1896 թվականին բացել է ընթերցատուն, 1906 թվականին՝ սեփական ակումբ։ Նպատակն էր Կահիրեի հայության շրջանում սեր և հետաքրքրություն առաջացնել դեպի հայ մշակույթը։ Անցկացրել է գրական և թատերական երեկոներ, քննարկել հայոց պատմության, ինչպես նաև քաղաքական ու տնտեսական կյանքի հրատապ հարցեր։ Հրատարակել է «Նոր օր» լրագիրը (1899-1901 թվական)։ Գոյատևել է մինչև 1906 թվականը։

Եգիպտահայ մշակութային կազմակերպություններ